***POZIV ZA FESTIVAL LJUBAVNIH NAPITAKA – Kaštel Lukšić 10.08.2017. (detaljan opis)***

U okviru manifestacije „Legenda o Miljenku i Dobrili“ TZ Grada Kaštela ove godine po prvi puta organizira i *„Festival ljubavnih napitaka“.* Riječ je o ugostiteljsko-gastronomskoj manifestaciji čiji cilj je promovirati različite vrste autohtonih, vina, likera, rakija i žestica. Ljubavna priča o Miljenku i Dobrili na taj način bi dobila i svoju gospodarsku dimenziju pružajući priliku malim prizvođačima i OPG-ovima da prezentiraju svoje proizvode kako Kaštelanima tako i njihovim gostima.

*Festival ljubavnih napitaka* će se održati 10. kolovoza 2017. od 20.00 do 23.00 sati na Brcu u Kaštel Lukšiću.

Svi zainteresirani izlagači imaju osiguran štand kao prodajni prostor. Trebaju izabrati jedno piće (vina kao sastojak su dozvoljena) kojem će, u skladu s nazivom manifestacije i samo za ovu prigodu, dati originalno ime ljubavnog napitka i istaknuti ga na etiketi. Također moraju specificirati sastojke kao i djelovanje određenog „ljubavnog napitka“ na zanimljiv način. Svi prijavitelji imaju slobodu kreativnog prezentiranja. Tijekom večeri izabrani napitak posjetitelji će moći degustirati uz plaćanje, a također će biti omogućeno svim prijavljenima prodavati i ostale svoje proizvode po promotivnim cijenama.

Cijena i normativ za degustaciju „ljubavnih napitaka „ će biti određena od strane TZ u dogovoru s izlagačima. Bit će jedinstvena za sve „ljubavne napitke“ koji se natječu. Ostali proizvodi prodaju se po cijenama izlagača. **Natjecanje je revijalnog tipa** i nikako ne zadire u stručne procjene kvalitete pića. Cilj je pružiti priliku malim proizvođačima da prodaju svoje proizvode u jeku turističke sezone.

**Ukoliko niste proizvođač pića, možete sudjelovati prigodnom prodajom hrane.** Uvjet je da bude domaća, originalna receptura i prezentirana u uvjetima koje propisuje sanitarna inspekcija, te ostali pozitivni zakonski propisi RH. Može se prodavati isključivo hrana koja je odmah spremna za konzumaciju kao npr. slastice, slani zalogaji, gotova jela i sl. I hranu možete „upakirati“ u priču „ljubavnih kolačića“ ili „gulaša za zaljubljene“.

Tijekom trajanja prodaje TZ će organizirati prigodni zabavni program kako bi privukli što više posjetitelja. Također TZ osigurava promociju zbivanja, svakom izlagaču prodajno mjesto i struju ukoliko mu je potrebna. Pobjednički „ljubavni napitak“ bit će prezentiran u medijima.

Pozivaju se svi zainteresirani proizvođači i obrtnici koji žele sudjelovati na ovoj manifestaciji da se prijave najkasnije do 04.08.2017. na mail TZG Kaštela : [info@kastela-info.hr](mailto:info@kastela-info.hr). Dodane informacije na tel. 021/227-933. U prijavi, osim svojih općih podataka, treba biti naveden naziv „ljubavnog napitka“ te navedeni sastojci i okvirni način prezentacije.

***Primjer:***

*NAZIV NAPITKA: EROSOVA STRIJELA*

*SASTAV: ORAHOVAC (DOMAĆA RAKIJA, ORAH , KAVA I TAJNE MIRODIJE)*

*UČINAK: Učinkovito pomaže u oslobađanju od sramežljivosti, potiče rumene obraze i sjaj u oku što će vas učiniti primamljivim suprotnom spolu. Piti barem tri puta dnevno ili po potrebi. ☺*

TURISTIČKA ZAJEDNICA

GRADA KAŠTELA

Brce 1, Dvorac Vitturi 21215 K.Lukšić

Tel/fax 021/227 933

e-mail: info@kastela-info.hr

Kaštel Lukšić, 10.07.2017. godine

**PRIJAVA ZA SUDJELOVANJE**

Legenda o Miljenku i Dobrili 2017

**FESTIVAL LJUBAVNIH NAPITAKA – 10.08.2017 , K.LUKŠIĆ**

**Naziv tvrtke (obrta,domaće radinosti ili udruge)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Adresa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Telefon:\_\_\_\_\_\_\_\_\_\_\_\_\_\_\_\_\_\_ Fax:\_\_\_\_\_\_\_\_\_\_\_\_\_\_\_\_\_\_\_E- mail\_\_\_\_\_\_\_\_\_\_\_\_\_\_\_\_\_\_\_\_**

**Direktor: (odgovorna osoba)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Djelatnost \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Proizvodi\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Osoba za kontakt (ime i prezime)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**telefon\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_e-mail\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Za izlaganje naših proizvoda potreban mi je 1 izlagački štand / nije mi potreban izlagački štand -imam svoj (Zaokruži )**

**Potpis**

**NAPOMENA :**

**ZADNJI ROK PRIJAVE – 04.08.2017.**